<classify> NA MWANDISHI WETU -DAR ES SALAAM SERIKALI inatarajia kupeleka bungeni muswada wa sheria wa kushusha umri wa kuridhia vijana kupata huduma za Ukimwi bila ridhaa ya wazazi kutoka miaka 18 hadi 15 ili kupunguza wimbi la maambukizi mapya ya Virusi Vya Ukimwi VVU, hususani kwa vijana. Hatua hiyo imekuja baada ya Tume ya Taifa ya Kudhibiti Ukimwi TanzaniaTacaids, kubainisha kuwa kwa siku zaidi ya watu 200 hupata maambukizi mapyaya VVU, huku kati yao 80 wakiwa ni vijana wenye umri wa miaka 15 hadi 24. Hayo yalibainishwa Dar es Salaam juzi na Naibu Waziri wa Afya,Maendeleo ya Jamii, Jinsia, Wazee na Watoto, Dk. Faustine Ndugulile wakatiakizindua upandaji wa Mlima Kilimanjaro Kilimanjaro Challenge 2019, nakuendesha harambee ya kuchangisha fedha kwa mwaka 2019 kwa ajili ya afua zaUkimwi nchini. Kilimanjaro Challenge ni mfuko muhimu unaoratibiwa na Mgodi wa Dhahabuwa Geita GGM na Tacaids kwa kushirikisha taasisi za nje na ndani ya nchikatika kuendeleza mapambano dhidi ya VVU Ukimwi. Alisema tatizo la ugonjwa wa Ukimwi linabadilika kila mara hivyokuchangia zaidi ya asilimia 40 ya vijana kuathiriwa huku asilimia 80 ya vijanahao wakiwa ni vijana wa kike. Serikali tumeanza kuliona hilo na kuchukua hatua, hatua ya kwanza nikushusha umri wa kuridhia kwani ni kweli vijana wanaanza kujamiiana wakiwa umriwadogo, takwimu zinaonesha kuanzia wenye umri wa kuanzia miaka 15 hadi19, asilimia 27 ni wajawazito au wana watoto. Kwa hali hii ya maambukizi tumeamua kupeleka muswada bungeni kushushaumri wa ridhaa hadi miaka 15. Ili sasa iweze kuruhusu kijana kuweza kupatahuduma, kwa sababu kwa sasa inabidi apate ridhaa ya mzazi au mlezi, alisemaDk. Ndugulile. Aidha, alisema wizara hiyo italeta mpango wa kuruhusu watu kujipimawenyewe ili kutoa motisha kwa akina baba kupima VVU. Kama ilivyo kwa wanawake wanavyojipima ujauzito na kina babawatahamasika kujipima na naamini litawapa motisha, alisema. Mkurugenzi Mtendaji wa Tacaids, Dk. Leonard Maboko alisema muswada huoukipitishwa na kuwa sheria utasaidia vijana kupata huduma za Ukimwi kwa harakabila ridhaa ya mzazi au mlezi kama ilivyo sasa. Alisema hadi sasa Tanzania inao watu milioni 1.5 wenye VVU ambao nisawa na asilimia 4.7.Lakini maambukizo mapya yamepungua kutoka 80,000 miaka mine iliyopita hadi72,000. Katika kundi hili Watanzania 6000 wanapata maambukizo mpaya kwa mwezina kwa siku ni 200, alisema.Aidha, alisema sababu za vijana kupata maambukizo zaidi ni kutoka kwenye utotokwenda kwenye ujana.Hawajapata elimu sawasawa hivyo inakuwa rahisi kwake kufanya maamuzi ambayohana taarifa za kutosha. Lakini pia vijana wa kike kutaka kupata vitu kwaharaka.Ndiyo maana tuna miradi ambayo inagusa kaya maskini kwa kuwasaidia kupataelimu ya ujasiriamali katika mikoa mitatu, alisema.Kutokana na tatizo hilo Makamu wa Rais miradi endelevu wa Kampuni ya AngloGoldAshanti, GGM, Simon Shayo alisema kwa mwaka huu katika kampeni hiyo yakuchangia afua za Ukimwi wamelenga kukusanya Sh bilioni mbili.Hata hivyo, alisema hadi sasa tayari wamekusanya zaidi ya Sh bilioni 1.5 sawana asilimia 67 ya lengo la kampeni hiyo ya mwaka huu ambayo sasa inatimizamiaka 17 tangu kuanzishwa kwake. Alisema tangu kuanzishwa kwa Kilimanjaro Challenge, zimekusanywa zaidi ya Sh bilioni 13 ambazo zimenufaisha asasi na taasisi mbalimbali 50 zinazoshughulikia masuala ya Ukimwi. Lengo kuhakikisha maambukizi mapya yanatokomea na kufikia lile lengo la sifuri tatu, alisema. Alisema tangu kampeni hiyo ianzishwe watu zaidi ya 800 wamepanda Mlima Kilimanjaro, na mwaka huu wanategemea zaidi ya watu 80 wakiwamo waendesha baiskeli.  <topic>: AFYA 